Document ID: 32005R0600

32005R0600
L 099/5
SLUŽBENI LIST EUROPSKE UNIJE
18.04.2005.
UREDBA KOMISIJE (EZ) br. 600/2005
od 18. travnja 2005.
o novom odobrenju na 10 godina kokcidiostatika kao dodatka hrani za životinje, privremenom odobrenju dodatka hrani za životinje i trajnom odobrenju određenih dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezine članke 3. i 9.d stavak 1. i 9.e stavak 1.,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje koji se koriste u hranidbi životinja (2), a posebno njezin članak 25.,
budući da:
(1)
Uredba (EZ) br. 1831/2003 uređuje odobrenje dodataka hrani za životinje koji se koriste u hranidbi životinja.
(2)
Članak 25. Uredbe (EZ) br. 1831/2003 određuje prijelazne mjere za zahtjeve za odobrenje dodataka hrani za životinje podnesene u skladu s Direktivom 70/524/EEZ prije datuma primjene Uredbe (EZ) br. 1831/2003.
(3)
Zahtjevi za odobrenje dodataka hrani za životinje navedenih u prilozima ovoj Uredbi podneseni su prije datuma primjene Uredbe (EZ) br. 1831/2003.
(4)
Početni komentari na te zahtjeve, kako je predviđeno u članku 4. stavku 4. Direktive 70/524/EEZ, proslijeđeni su Komisiji prije datuma primjene Uredbe (EZ) br. 1831/2003. Ti se zahtjevi prema tome trebaju razmatrati u skladu s člankom 4. Direktive 70/524/EEZ.
(5)
Osoba odgovorna za stavljanje u promet pripravka Salinomax 120G podnijela je zahtjev za odobrenje na 10 godina, kao kokcidiostatika za piliće za tov, u skladu s člankom 4. te Direktive. Europska agencija za sigurnost hrane (EFSA) donijela je mišljenje o sigurnosti korištenja tog pripravka za ljude, životinje i okoliš, pod uvjetima navedenim u Prilogu I. ovoj Uredbi. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takvo odobrenje. Prema tome se korištenje tog pripravka, kako je određeno u Prilogu I., treba odobriti na 10 godina.
(6)
Podneseni su podaci u prilog zahtjevu za odobrenje novog aditiva Lactobacillus acidophilus DSM 13241 za pse i mačke. EFSA je 15. travnja 2004. i 27. listopada 2004. donijela pozitivno mišljenje o sigurnosti za ciljane životinje, korisnike i okoliš. Procjena pokazuje da je udovoljeno uvjetima predviđenim člankom 9.a stavkom 1. Direktive 70/524/EEZ za takvo odobrenje. Prema tome se korištenje tog pripravka mikroorganizma, kako je određeno u Prilogu II., treba privremeno odobriti.
(7)
Korištenje pripravka mikroorganizma Enterococcus faecium ATCC 53519 i Enterococcus faecium ATCC 55593 privremeno je odobreno, po prvi put, za piliće za tov Uredbom Komisije (EZ) br. 1436/98 (3). U prilog zahtjevu za odobrenje tog pripravka mikroorganizma bez vremenskog ograničenja podneseni su novi podaci. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takvo odobrenje. Prema tome se korištenje tog pripravka mikroorganizma, kako je određeno u Prilogu III., treba odobriti bez vremenskog ograničenja.
(8)
Korištenje pripravka mikroorganizma Bacillus licheniformis DSM 5749 i Bacillus subtilis DSM 5750 privremeno je odobreno, po prvi put, za pure za tov Uredbom Komisije (EZ) br. 2437/2000 (4) i za telad Uredbom Komisije (EZ) br. 418/2001 (5). U prilog zahtjevu za odobrenje tog pripravka mikroorganizma bez vremenskog ograničenja podneseni su novi podaci. Procjena pokazuje da je udovoljeno uvjetima određenim člankom 3.a Direktive 70/524/EEZ za takvo odobrenje. Prema tome se korištenje tog pripravka mikroorganizma, kako je određeno u Prilogu III., treba odobriti bez vremenskog ograničenja.
(9)
Korištenje pripravka mikroorganizma Saccharomyces cerevisiae NCYC Sc 47 privremeno je odobreno, po prvi put, za zečeve Uredbom (EZ) br. 1436/98. U prilog zahtjevu za odobrenje tog pripravka mikroorganizma bez vremenskog ograničenja podneseni su novi podaci. Procjena pokazuje da je udovoljeno uvjetima određenim člankom 3.a Direktive 70/524/EEZ za takvo odobrenje. Prema tome se korištenje tog pripravka mikroorganizma, kako je određeno u Prilogu III., treba odobriti bez vremenskog ograničenja.
(10)
Procjena ovih zahtjeva pokazuje da se trebaju zahtijevati određeni postupci radi zaštite radnika od izlaganja dodacima hrani za životinje navedenim u prilozima. Takva se zaštita treba osigurati primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (6).
(11)
Mjere određene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak koji pripada skupini „Kokcidiostatici i druge ljekovite tvari”, kako je određeno u Prilogu I., odobrava se za korištenje na 10 godina kao dodatak hrani za životinje u hranidbi životinja pod uvjetima određenima u tom Prilogu.
Članak 2.
Pripravak koji pripada skupini „Mikroorganizmi”, kako je određeno u Prilogu II., odobrava se za privremeno korištenje na četiri godine kao dodatak hrani za životinje u hranidbi životinja pod uvjetima određenim u tom Prilogu.
Članak 3.
Pripravci koji pripadaju skupini „Mikroorganizmi”, kako je određeno u Prilogu III., odobravaju se za korištenje bez vremenskog ograničenja kao dodaci hrani za životinje u hranidbi životinja pod uvjetima određenim u tom Prilogu.
Članak 4.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. travnja 2005.

Labels: 16
17
0
3
6